नई दिल्ली : नोटबंदी के बाद पहली बार संदिग्ध लेन-देन में नेताओं के नाम सामने आए हैं। प्रवर्तन निदेशालय (ईडी) ने नोटबंदी की घोषणा के बाद देश भर में हुए संदिग्ध लेन-देन को लेकर अपनी चार्जशीट तैयार की है जिसमें बहुजन समाज पार्टी (बसपा) की सुप्रीमो मायावती और राष्ट्रीय जनता दल (राजद) के नेता लालू प्रसाद यादव की बेटी एवं राज्यसभा सांसद मीसा भारती का नाम सामने आया है। टाइम्स नाउ के पास ईडी के दस्तावेज हैं। ईडी के दस्तावेज बताते हैं नोटबंदी की घोषणा के बाद इन नेताओं के संदिग्ध वित्तीय लेन-देन जांच के दायरे में है क्योंकि ये नेता नोटबंदी के बाद संदिग्ध धनराशि को ठिकाने लगाने में संलिप्त थे।